b'\n_START_ARTICLE_\nDimetyl\xc3\xa6ter\n_START_PARAGRAPH_\nDimetyl\xc3\xa6ter (dimethylether, DME, internationalt dimethyl ether) er et organisk stof med formlen CH\xe2\x82\x83OCH\xe2\x82\x83. Dimetyl\xc3\xa6ter er den simpleste \xc3\xa6ter, det er en farvel\xc3\xb8s gas. N\xc3\xa5r dimetyl\xc3\xa6ter forbr\xc3\xa6ndes produceres kun lidt NOx og CO, selvom HC og soddannelsen er betydelig. DME kan blive et rent br\xc3\xa6ndstof hvis det forbr\xc3\xa6ndes i motorer optimeret til DME.\n_START_SECTION_\nBr\xc3\xa6ndstof\n_START_PARAGRAPH_\nDME er et lovende br\xc3\xa6ndstof i dieselmotorer, benzinmotorer (30% DME / 70% LPG), og gasturbiner grundet DMEs h\xc3\xb8je cetantal, som er 55, sammenlignet med diesels, som er 40\xe2\x80\x9353. Kun moderat \xc3\xa6ndring er n\xc3\xb8dvendig for at konvertere en dieselmotor til DME. DME simple carbonk\xc3\xa6de resulterer ved forbr\xc3\xa6nding i meget lave udslip af NO\xe2\x82\x93 og CO. P\xc3\xa5 grund af dette og grundet DMEs svovlfrihed opfylder br\xc3\xa6ndstoffet selv de strengeste forureningsdirektiver i Europa (EURO5), USA (U.S. 2010) og Japan (2009 Japan)._NEWLINE_DME bliver udviklet som et syntetisk biobr\xc3\xa6ndstof (BioDME), som kan fremstilles fra lignocellulose biomasse og forgasning af andre biomasser . I \xc3\xb8jeblikket overvejer EU BioDME det i et potentielt biobr\xc3\xa6ndstof mix i 2030, Volvo-gruppen er koordinatoren for det Europ\xc3\xa6iske projekt BioDME. og Mobil anvender det i deres metanol til benzin-proces. Illustrationen i linken illustrerer nogle af proceserne fra forskellige r\xc3\xa5materialer til DME._NEWLINE_I 2009 vandt et team af universitetsstuderende fra Danmark Urban Concept/Internal Combustion class ved European Shell Eco Marathon med et fart\xc3\xb8j som k\xc3\xb8rte p\xc3\xa5 100% DME. Fart\xc3\xb8jet k\xc3\xb8rte 589 km/liter br\xc3\xa6ndstof\xc3\xa6kvivalent til benzin, med en 50 cm^3 2-takt motor som virkede efter Diesel-princippet. Udover at vinde, slog de ogs\xc3\xa5 den gamle rekord p\xc3\xa5 306 km/liter, lavet af det samme team i 2007.\n_START_SECTION_\nK\xc3\xb8lemiddel\n_START_PARAGRAPH_\nDimetyl\xc3\xa6ter (DME) bliver mere og mere popul\xc3\xa6rt som et k\xc3\xb8lemiddel.\n_START_SECTION_\nSikkerhed\n_START_PARAGRAPH_\nI mods\xc3\xa6tning til andre \xc3\xa6tere modst\xc3\xa5r DME autoxidation. Dimetyl\xc3\xa6ter er forholdsvist ugiftigt, men det er meget br\xc3\xa6ndfarligt.'